b'\n_START_ARTICLE_\nDepositar\n_START_PARAGRAPH_\nDepositar er i diplomatiet og folkeretten en stat eller mellomstatlig organisasjon som oppbevarer originaldokumentet av en folkerettslig avtale, samt mottar, oppbevarer og informerer om ratifiseringer. Avtalen kan ogs\xc3\xa5 p\xc3\xa5legge depositaren andre oppgaver. Det er s\xc3\xa6rlig ved multilaterale avtaler at det er aktuelt \xc3\xa5 utpeke en depositar. Depositarinstituttet reguleres av del VII i Wien-konvensjonen om traktatretten fra 1961.'